La blindigo de Ŝimŝono

La blindigo de Ŝimŝono estas pentraĵo de Rembrandt de 1636. Ĝi estas nun en la Muzeo Städel (en Frankfurto ĉe Majno). La pentraĵo estas la unua tia en pentrarta tradicio. Neniu alia artisto tiutempe pentris ĉi tiun specifan rakontan momenton.

Ĉi tiu pentraĵo estis donaco al la familio Oranje-Nassau, la tiama mecenato de Rembrandt por kelkaj menditaj pentraĵoj, pere de ĝia sekretario Constantijn Huygens, kiel preteksto por la prokrasto de la menditaj Pasion-pentraĵoj. Poste ĝi estis akirita de Friedrich Karl von Schönborn kaj restis en la Palaco Schönborn-Batthyány en Vieno ĝis ĝi estis akirita de la Muzeo Städel en 1905.

 Priskribo 
La blindigo de Ŝimŝono montras epizodon el la biblia rakonto pri la juĝisto Ŝimŝono. Ŝimŝono estis Nazireo, kio donis al li specialan forton dum li tenu tri kondiĉojn, kia ne fortondi siajn barbon kaj hararon. La sceno de la pentraĵo sekvas la fortondadon de la hararo de Ŝimŝono fare de Dalila, kiu perfidis lin a la Filiŝtoj. Ĉi tiu aspekto de la intrigo ripetiĝas en ĉi tiu pentraĵo, ĉar Dalila estas montrita en la fono fuĝante kun harartufo kaj tondilo enmane.

Rembrandt ankaŭ portretis diversajn aspektojn de la intrigo kun la aliaj roluloj. Post kiam lia hararo estis fortondita, Ŝimŝono devis esti puŝluktita al la tero kaj ligita antaŭ ol liaj okuloj estis elŝiritaj. Jen kion Rembrandt transdonis per la batalantoj, el kiuj unu timeme eniras la scenon, alia tenas Ŝimŝono-n al la tero, alia ligas lin kaj alia elŝiras liajn okulojn. La tuja ago de la pentraĵo estas la kulmino de la rakonto, la blindigo per la penetranta tranĉilo kaj la ŝprucanta sango. Tamen, la spektanto povas rekonstrui la tutan agon per la bildo.

Estas pluraj barokaj detaloj en la kompono: dekomence videblas maldekstran duonon lumigitan en la enirejo al kaverno, dum la dekstra duono estas pli malhela (internode la kaverno) sed kun kontrasta figuro de lumigita Ŝimŝono en la malsupra centra parto kiel ĉarniro inter ambaŭ duonoj. La centra detalo estas la piko en la okulo de Ŝimŝono, ege tragedia. Krome la figuro de la blindigito surgrunde indikas per per la dekstra piedo al la ruĝanta Dalila, formante triopan piramidon kun minacanta halebardisto kiu kontrastas malhel en la fono de la hela grotenirejo. Dekstre estas konfuzo de ĝis kvar malamikoj, el kiuj la malplej videblas povus esti memportreto de Rembrandt, ĉar per lipharo similas al aliaj liaj portretoj.

Referencoj

Literaturo
 David Bomford, Art in the making - Rembrandt, Catalogue, The National Gallery (London 2006), p. 54–61.

Eksteraj ligiloj

 The Blinding of Samson by REMBRANDT Harmenszoon van Rijn

Kategorio:Pentraĵoj de Rembrandt
Kategorio:Pentraĵoj pri bibliaj temoj
Kategorio:Roluloj de la Malnova Testamento